
Gabime në të cilat bien disa haxhilerë 

LjI Parathënie: 

Falënderimi i takon Allahut, Zotit të Botëve dhe 
lavdërimi e shpëtimi qofshin mbi pejgamberin tonë 
Muhamedin, vulën e profetëve si dhe mbi familjen e 
shokët e tij dhe të gjithë ata që udhëzohen me udhëzimin 
e tij deri në ditën e Gjykimit, e më pas: 

Allahu i lartësuar ka thënë: “Ju e kishit shembullin më të 
lartë në të dërguarin e Allahut, kuptohet, ai që shpreson në 
shpërblimin e AUahut në botën tjetër, ai që atë shpresë e 
shoqëron duke e përmendur shumë shpesh AUahun.” (E1 
Ahzab: 21) 

Dhe ka thënë qoftë i lartësuar: “Pra besoni AUahun dhe 
të dërguarin e Tij, pejgamberin e pashkolluar, që beson 
AUahun dhe shpalljet e Tij, ndiqeni rrugën e tij që ta gjeni të 
vërtetën. ” (E1 Araf: 158) 

Dhe ka thënë: “Thuaj: "Nëse e doni AUahun, atëherë ejani 
pas meje që Allahu tju dojë, tju falë mëkatet tuaja, se 
Allahu është që fal shumë, mëshiron shumë.” ( Ali Imran: 
31) 

Dhe ka thënë: “E ti pra mbështetu në Allahun se me të 
vërtetë ti je në të drejtën e sigurt. ” (En Neml: 79) dhe thotë: 





Gabime në të cilat bien disa haxhilerë 


“Pas të vërtetës nuk ka tjetër pos iluzione, e si po ia ktheni 
shpinën (të vërtetës)?” ( Junus:32) 

Atëherë, çdo gjë që e kundërshton udhëzimin e 
Pejgamberit (lavdërimi dhe shpëtimi i Allahut qoftë mbi 
të) dhe metodologjinë e tij është e kotë dhe devijim, si 
dhe nuk i pranohet atij që e vepron, sikur që ka thënë 
Pejgamberi (lavdërimi dhe shpëtimi i Allahut qoftë mbi 
të): “Kush e vepron një vepër e cila nuk përputhet me 
çështjen tonë, ajo është e refuzuar.” 1 d.m.th. refuzohetnga 
ai që e vepron dhe nuk pranohet prej tij. 

Disa muslimanë, Allahu i udhëzoftë, i bëjnë disa 
vepra që lidhen me adhurimet por, që nuk janë të 
mbështetura në librin e Allahut dhe synetin e 
Pejgamberit (lavdërimi dhe shpëtimi i Allahut qoftë mbi 
të) e sidomos në haxh, ku dhe janë shtuar ata që japin 
fetva pa dije, sa që pozita e muftisë, te disa njerëz, i ngjan 
një tregu të volitshëm për të fituar famë dhe autoritet. Si 
rezultat i kësaj është devijimi i vetes dhe të tjerëve, e kjo 
edhe është aktuale. Është obligim për muslimanin që të 
mos marr përsipër dhënien e fetvasë vetëm se me dije e 
cila do t'i shërbente si argument para Allahut të 
lartësuar. Kjo, sepse ai është në pozitën e kumtuesit nga 
Allahu dhe flet në emër të Tij. Le të kujton para fetvasë 


1 


E transmeton Muslimi me nr: 1718. 

fjalën e Allahut për Pejgamberin e tij (lavdërimi dhe 
shpëtimi i Allahut qoftë mbi të): “Sikur të trillonte ai 
(Muhamedi) për Ne ndonjë fjalë! Ne do ta kapim atë me 
fuqinë Tonë. E pastaj do t'ia këputnim atij arterien e 
zemrës. E askush prej jush nuk do të mund të ndërhynte për 
mbrojtjen e tij. ” (#1 Hakka: 44- 47) 

Dhe fjalën e Allahut të lartësuar: “Thuaj: "Zoti im i 
ndaloi vetëm të këqijat e turpshme, le të jenë të hapëta ose 
të fshehta, ndaloi mëkatin, ndaloi shtypjen e tjetrit pa të 
drejtë, ndaloi t'i mvishni Allahut shok pa pas për të kurrfarë 
argumenti, dhe ndaloi të thoni për Allahun atë që nuk e dini 
se është e vërtetë. ” (#1 Araf: 33) 

Shumica e gabimeve që i bëjnë haxhilerët rezultojnë 
nga kjo - kam për qëllim: dhënien fetva pa dije - si dhe 
nga pasimi i verbër që njerëzit e thjeshtë ia bëjnë njëri 
tjetrit, pa argument. 

E ne - me ndihmën e Allahut - do të sqarojmë veprat 
që janë në pajtim me synetin por, në të cilat ndodhin 
shpesh gabimet, duke tërhequr vërejtjen gjithashtu edhe 
për gabimet. E lusim Allahun që të na jep sukses dhe që 
në këtë të ketë dobi për vëllezërit e tonë muslimanë, e Ai 
është Bujar dhe Fisnik. 

Ihrami dhe gabimet në të 

Është vërtetuar në hadithin e shënuar nga Buhariu, 
Muslimi dhe të tjerët, të cilin e transmeton Ibn Abasi 
(Allahu qoftë i kënaqur me të dytë) se Pejgamberi 
(lavdërimi dhe shpëtimi i Allahut qoftë mbi të) e ka 
caktuar si mikat 2 për medinasit - Dhul Hulejfen, për 
banorët e Shamit - Xhuhfen, për banorët e Nexhdit - 
Karnul Menazil dhe për ata të Jemenit, - Jelemlemin dhe 
ka thënë: “Ato janë vendkalime për ta (njerëzit e vendeve të 
përmendura më lartë) dhe për ata që kalojnë nëpërmjet 
tyre, po që nuk janë banorë të tyre, e që synojnë të kryejnë 
haxhin apo umren. ” 

Aisheja (Allahu qoftë i kënaqur me të) ka transmetuar 
se Pejgamberi (lavdërimi dhe shpëtimi i Allahut qoftë 
mbi të): “E ka caktuar si mikat (vendkalim) për banorët e 
Irakut, Dhate Irk. ” 3 

Është vërtetuar në hadithin që e ka shënuar Buhariu 
dhe Muslimi, e që e transmeton Ibn Umeri (Allahu qoftë 
i kënaqur me të dytë) se Pejgamberi (lavdërimi dhe 
shpëtimi i Allahut qoftë mbi të) ka thënë: “Banorët e 


2 Vende të caktuara ku ai që dëshiron të kryejë Haxhin dhe 
Umren duhet ta deklaron nijetin e tij dhe të vesh ihramat para se 
t’i kalon ato.(sh.p.) 

3 E transmeton Ebu Davudi dhe Nesaiu. 

Medinës e thonë telbijen prej Dhul Hulejfes, banorët e 
Shamit nga Xhuhfeja, ndërsa banorët e Nexhdit nga Karni. ” 

Këto mikate të cilat i ka përcaktuar Pejgamberi 
(lavdërimi dhe shpëtimi i Allahut qofshin mbi të) janë 
kufij fetar të përcaktuar nga Ligjvënësi dhe nuk i lejohet 
askujt që t'i ndryshojë, t'i cenojë në çfarëdo mënyre apo 
t'i kalojë ato pa ihram për atë që dëshiron ta kryej haxhin 
apo umren, ngase nëse ndodh kjo llogaritet si tejkalim i 
padrejtë i kufijve të Allahut, i cili thotë: “Kush i tejkalon 
dispozitat e AUahut, pikërisht të tillët janë zullumqarët. ” (E1 
Bekare: 229), gjithashtu Pejgamberi (lavdërimi dhe 
shpëtimi i Allahut qofshin mbi të) ka thënë në hadithin e 
Ibn Umerit (Allahu qoftë i kënaqur me ata dy): “Banorët e 
Medines e thonë telbijen prej Dhul Hulejfes, banorët e 
Shamit nga Xhuhfeja ndërsa banorët e Nexhdit nga Karni. ” 

E ky është lajm në kuptim të urdhrit. 

E Ihlal d.m.th.: Ngritja e zërit kur të shqiptohet telbija, 
e kjo nuk ndodh vetëm se pas bërjes së nijetit. Prandaj, 
bërja nijet nga këto vendkalime është obligim për atë që 
synon haxhin apo umren kur të kalon përmes tyre apo 
pranë tyre qoftë përmes rrugëve tokësore, ajrore apo 
detare. 

Po që se vjen nëpër rrugë tokësore zbret te mikati, 
nëse rruga kalon nëpër të, apo nëse nuk kalon nëpër të 





Gabime në të cilat bien disa haxhilerë 


zbret te vendi që është në të njëjtin drejtim me të. Kur të 
zbret, vepron atë që duhet ta bëjë kur ta bëjë nijetin 
(ihramin) si: pastrimi, parfumosja e trupit, veshja e 
rrobave të ihramit dhe pastaj e bën nijetin para se të 
niset. 

E poqëse vjen nëpër det, nëse anija ndalet në vendin 
që është në të njëjtin drejtim me mikatin, atëherë 
pastrohet, parfumohet dhe i vesh teshat e ihramit e pastaj 
e bën nijet para se të niset. E nëse nuk ndalet në vendin 
që është në drejtim me mikatin, atëherë pastrohet, 
parfumohet dhe i vesh teshat e ihramit para se anija të 
kaloj pranë mikatit, e pastaj e bën nijet kur të kalon pranë 
tij. 

E nëse udhëton përmes rrugëve ajrore pastrohet para 
se të hip në aeroplan, ndërsa parfumohet dhe i vesh 
teshat e ihramit para se të kaloj pranë mikatit e pastaj e 
bën nijet pak para se të kaloj pranë tij dhe nuk pret gjersa 
të jetë në një drejtim me të, ngase aeroplani kalon me 
shpejtësi dhe nuk i jep shans ta bëjë këtë. Nëse e bën 
nijetin më herët - para se të arrij pranë mikatit, në shenjë 
kujdesi, lejohet dhe nuk obligohet me asgjë. 

Gabimin që e bëjnë disa njerëz kur udhëtojnë me 
aeroplan është se ata kalojnë mbi mikatin, apo mbi 
vendin që është në një vijë me të, e pastaj e vonojnë 

bërjen e nijetit gjersa të zbresin në aeroportin e Xhides, 
kjo është në kundërshtim me urdhrin e Pejgamberit 
(lavdërimi dhe shpëtimi i Allahut qofshin mbi të) dhe 
përbën shkelje të kufijve të Allahut të lartësuar. 

Në sahihun e Buhariut shënohet transmetimi nga 
Abdullah b. Umeri (Allahu qoftë i kënaqur me të dy) se 
ka thënë: "Kur janë çliruar këto dy vende - d.m.th. Basra 
dhe Kufe - i erdhën Umerit (Allahu qoftë i kënaqur me 
të) dhe i thanë: “0 Udhëheqës i besimtarëve, Pejgamberi 
(lavdërimi dhe shpëtimi i AUahut qofshin mbi të) e ka 
përcaktuar si vendkalim për banorët e Nexhdit, Karnin por, 
ai është i shmangur nga rruga jonë e nëse dëshirojmë të 
shkojmë deri te ai e kemi të vështirë? Ai tha: Shikoni se cili 
vend gjatë rrugës tuaj është në të njëjtin drejtim me të. ” 
Kështu që udhëheqësi i besimtarëve, njëri nga kalifët e 
drejtë, e ka konsideruar mikat vendin që është në një vijë 
me mikatin për atë që nuk kalon nëpër të. E ai që kalon 
pranë mikatit përmes transportit ajror është sikurse që ai 
që kalon pranë tij përmes rrugëve tokësore, nuk ka 
dallim. 

E nëse njeriu bie në këtë gabim dhe zbret në Xhide 
para se ta bëjë nijet, atëherë ai duhet të kthehet deri te 
mikati që ka kaluar pranë tij me aeroplan dhe ta bëjë 
nijetin prej tij! E nëse nuk vepron kështu, shumica e 
dijetarëve mendojnë se ai duhet të shpaguajë me kurban 

të cilin do ta therte në Mekë dhe do t'ua shpërndante të 
varfërve në të, por as nuk ushqehet prej mishit të tij, e as 
nuk i dhuron diçka ndonjë të pasuri për shkak se ai 
konsiderohet shpagim. 

Tavafi dhe gabimet praktike në të 


Është vërtetuar se Pejgamberi (lavdërimi dhe shpëtimi 
i Allahut qofshin mbi të) e ka filluar tavafin nga guri i zi, 
d.m.th. këndi lindor jemenas në Qabe. Pas gurit ai bënte 
tavaf rreth tërë Qabesë. Ai bënte reml (ecte me hapa të 
përshpejtuar) vetëm në tre rrathët e parë dhe vetëm në 
tavafin që e kryen në fillim të ardhjes së tij në Mekë. 

Pejgamberi (lavdërimi dhe shpëtimi i Allahut qofshin 
mbi të) e prekte gurin e zi dhe e puthte atë. Ai e preku 
me dorën e tij dhe e puthi atë, e preku atë me kërrabën 
që e kishte me vete dhe e puthi kërrabën kur ndodhej 
hipur mbi devenë e tij. Ai gjithashtu ka bërë tavaf i hipur 
mbi devenë e tij dhe sa herë që kalonte pranë këndit 
d.m.th. gurit bënte me shenjë kah ai. Gjithashtu është 
vërtetuar prej tij se ai e prekte këndin jemenas. 

E ndryshimi i mënyrave të prekjes së gurit - e Allahu 
e dinë më së miri - është bërë sipas lehtësisë, që do të 
thotë cila metodë i ka ardhur më e lehtë e ka përdorur. E 
çdo gjë që ka vepruar qoftë prekja, puthja apo bërja me 
shenjë drejt tij në të vërtetë është adhurim ndaj Allahut 
dhe madhërim i Tij e jo për shkak të besimit se guri bën 
dobi apo dëm. Buhariu dhe Muslimi shënojnë se Umeri 
(Allahu qoftë i kënaqur me të) e puthte gurin e zi dhe 
thoshte: “Unë e di se ti nuk bën dëm as dobi dhe po të mos e 

kisha parë të Dërguarin e Allahut duke të puthur, nuk do të 
puthja!” 

- Gabimet të cilat i hëjnë disa haxhilerë: 

1. Fillimi i tavafit qysh para se të arrij te guri d.m.th. 
mes tij dhe këndit jemenas. Kjo është prej teprimit në fe 
nga i cili ka ndaluar Pejgamberi (lavdërimi dhe shpëtimi 
i Allahut qofshin mbi të). Kjo nga disa anë i përngjan 
ndalesës për t'i parapri Ramazanit me një apo dy ditë 
agjërim, e që është vepër e ndaluar. Pretendimi i disa 
haxhilerëve se këtë e vepron për shkak të kujdesit është i 
papranueshëm! Kujdesi i kërkuar dhe real është në 
pasimin e rregullave fetare dhe në mostejkalimin e 
urdhrave të Allahut dhe të Dërguarit të Tij. 

2. Kryerja e tavafit gjatë turmës së madhe vetëm 
përreth pjesës katrore të Qabes ashtu që hyn nga dera e 
këndit (të Ismailit) dhe del përmes derës përballë nga 
ana e djathtë! Ky gabim është i madh dhe nuk i pranohet 
tavafi atij që vepron kështu. Në të vërtetë ai nuk ka bërë 
tavafin rreth Qabesë por, vetëm rreth një pjese të saj. 

3. Remli në të shtatë rrathët. 

4. Shtyrja me njëri tjetrin për të arritur deri te guri, 
për ta puthur atë ashtu që në disa raste çon deri te 
grindja dhe fyerja. Me këtë rast ndodh përleshja me duar 
dhe thuhen fjalë ofenduese që nuk janë të hijshme të 

kryhen në xhaminë e shenjtë të Allahut dhe nën hijen e 
shtëpisë së Tij, e me këtë pakësohet shpërblimi i tavafit, 
bile edhe i krejt haxhit, siç thotë Allahu i lartësuar: 
“Haxhi është në muajt e caktuar e kush bën (ia fillon të 
zbatojë) haxhin në këta muaj, nuk duhet afruar gruas, nuk 
bën të merr nëpër këmbë dispozitat e sheriatit, as nuk duhet 
shkaktuar grindje. ” (E1 Bekare: 197) Kjo shtyrje në turmë e 
humb përuljen dhe e bën të harroj përmendjen e Allahut 
të lartësuar, e këto dyja janë synimet më të mëdha të 
tavafit. 

5. Bindja e tyre se guri të bën dobi vetvetiu për këtë e 
sheh se si kur ta prekin atë i fshinë duart e tyre për 
pjesën tjetër të trupit apo për fëmijët të cilët i kanë me 
vete, e tërë kjo është injorancë dhe devijim. Dobia apo 
dëmi janë vetëm prej Allahut. E më herë përmendëm 
fjalën e udhëheqësit të besimtarëve, Umerit: “Unë e di se 
ti nuk bën dëm as dobi dhe po të mos e kisha parë të 
Dërguarin eAUahut duke të puthur, nuk do tëputhja!” 

6. Prekja e të gjitha këndeve të Qabesë nga disa 
haxhilerë të cilët ndoshta i prekin të gjitha muret e 
Qabesë dhe e fshinë trupin e tyre për to, e kjo është 
injorancë dhe devijim. Prekja me këtë rast është adhurim 
dhe madhërim ndaj Allahut të lartësuar, prandaj duhet të 
ndalemi në atë që është transmetuar nga Pejgamberi 
(lavdërimi dhe shpëtimi i Allahut qofshin mbi të). 
Pejgamberi (lavdërimi dhe shpëtimi i Allahut qofshin 




Gabime në të cilat bien disa haxhilerë 


mbi të) nuk ka prekur prej Qabesë vetëm se dy këndet e 
saj jemenase (gurin e zi, e i cili është i vendosur në 
këndin jemenas lindor dhe këndin jemenas perëndimor). 
Në musnedin e Imam Ahmedit transmetohet nga 
Muxhahidi e ky prej Ibn Abasit (Allahu qoftë i kënaqur 
me të dy) se njëherë ai e bënte tavafin së bashku me 
Muavijen (Allahu qoftë i kënaqur me të) i cili filloi t'i 
prekte të gjitha këndet, e Ibn Abasi i tha: Ju keni në të 
Dërguarin e Allahut shembullin më të lartë! E Muavije iu 
përgjigj: Të vërtetën e ke thënë. 

- Tava fi dhe gabimet në të shprehur: 

Është vërtetuar se Pejgamberi (lavdërimi dhe shpëtimi 
i Allahut qofshin mbi të) ka thënë "Allahu Ekber" sa herë 
që ka ardhur te guri i zi. Dhe thoshte kur ishte në mes të 
këndit jemenas dhe gurit të zi: “Zoti ynë na jep të mira në 
këtë jetë, të mira edhe në botën tjetër dhe na ruaj prej 
dënimit me zjarr"!” (E1 Bekare: 201) dhe thoshte: “Në të 
vërtetë Tavafi rreth Qabesë, Saji mes Safiasë dhe Mervas si 
dhe gjuajtja e gurëve janë ligjësuar për ta përmendur 
Allahun. ” 4 

E gabimi që e bëjnë disa njerëz që bëjnë tavaf është 
veçimi i çdo rrethi prej tij me një dua të posaçme dhe nuk 

4 E transmeton Tirmidhiu me nr 902, në kaptinën e haxhit. 

lutet në të me diçka tjetër, sa që nëse e plotëson rrethin 
para se ta plotësoj duanë e ndërprenë atë qoftë edhe nëse 
i ka mbetur prej saj edhe një fjalë e vetme; e që më pas të 
vjen me duanë e re të rrethit i cili vijon dhe e kundërta, 
nëse e kryen duanë para se ta plotëson rrethin, hesht. 

Në tavaf nuk është transmetuar nga Pejgamberi 
(lavdërimi dhe shpëtimi i Allahut qofshin mbi të) ndonjë 
dua e posaçme për secilin rreth. Shejhul Islam Ibn 
Tejmije (Allahu e mëshiroftë) ka thënë: "Dhe në të - 
d.m.th. në tavaf - nuk ka ndonjë dhikër të posaçëm të 
transmetuar nga Pejgamberi (lavdërimi dhe shpëtimi i Allahut 
qofshin mbi të) as si urdhër i tij, as si fjalë e as si udhëzim i tij 
por, lutet në të me të gjitha lutjet fetare. Atë që e përmendin 
disa njerëz prej duasë së posaçme nën 'mizab ' 5 e të ngjashme 
me këtë, për të nuk ka bazë." 

Për këtë, ai që bën tavaf lutet në të për të mirat e kësaj 
bote dhe tjetrës dhe e përmend Allahun e lartësuar me 
çdo dhikër të ligjësuar si tesbihi, tahmidi, tehlili, tekbiri 6 


5 Ulluk çatie i Qabes për ta kaluar ujin e shiut nga çatia në hixhr. 
Disa njerëz mendojnë se është synet që nijeti për haxh të bëhet 
nën të por, kjo nuk është e saktë. 
[ http:/ Ayww.binbaz.org.sa/mat/13266 ] (sh.p.) 

Tesbih: thënia subhanAllah, Tahmid: thënia Elhamdulilah, 
Tehlil: thënia La ilahe il-lAllah, Tekbir: thënia Allahu Ekber. 
(sh.p.) 

apo lexim të Kuranit. Prej gabimeve që i bëjnë disa që 
bëjnë tavaf është se ata marrin disa lutje të shkruara dhe 
bëjnë dua me to duke mos e ditur kuptimin e tyre. 
Ndoshta edhe në to ka gabime prej botuesit, të cilat e 
rrotullojnë kuptimin për njëqind e tetëdhjetë shkallë, 
gabime të cilat e kthejnë duanë e atij që bën tavaf në dua 
kundër tij, si pasojë e kësaj ai lutet kundër vetes së tij 
duke mos e hetuar. Për këtë kemi dëgjuar gjëra shumë të 
çuditshme. Nëse ai që bën tavaf e lut Zotin e tij për atë që 
e dëshiron, e dinë dhe e synon kuptimin e tij do të ishte 
më mirë për të dhe më e dobishme dhe do të ishte më 
afër pasimit dhe ndjekjes së Pejgamberit (lavdërimi dhe 
shpëtimi i Allahut qofshin mbi të). 

Prej gabimeve tjera që i bëjnë njerëzit gjatë tavafit 
është: bashkohen në një grup me një udhëheqës i cili i 
udhëheq në tavaf dhe ua përcjellë duanë me zë të lartë, e 
grupi e përcjellë atë me një zë, ashtu që ngritën zërat dhe 
ndodh kaos si dhe kjo shkakton konfuzion te njerëzit e 
tjerë sa që nuk dinë se çka janë duke thënë; Përmes kësaj 
humbet përulja dhe shqetësohen robërit e Allahut në 
këtë vend të sigurt! Pejgamberi (lavdërimi dhe shpëtimi i 
Allahut qofshin mbi të) kishte dalë njëherë dhe njerëzit 
faleshin dhe lexonin Kuran me zë të lartë, atëherë 
Pejgamberi (lavdërimi dhe shpëtimi i Allahut qofshin 
mbi të) tha: “Secili nga ju po i flet Zotit të tij, prandaj mos 

ta ngritë zërin ndokush më tepër se tjetri gjatë leximit të 
Kuranit. 

Sa mirë do të ishte që ky udhëheqës kur t'i afroheshin 
Qabesë të ndalet me ta dhe t'u thotë atyre: veproni 
kësisoj, thoni kësisoj, lutuni nga ajo që e dëshironi dhe e 
bën tavafin me ta ashtu që asnjëri nga ata të mos gaboj, ta 
kryejnë tavafin me përulje e qetësi dhe ta lusin Zotin e 
tyre me frikë dhe shpresë prej asaj që dëshirojnë, dinë 
dhe e synojnë kuptimin e saj, gjithashtu njerëzit do të 
shpëtonin nga shqetësimi i tyre. 


Transmeton Imam Maliku në Muvetta. 

Dy rekatet pas tavafit dhe gabimet në to 


Është vërtetuar se Pejgamberi (lavdërimi dhe shpëtimi 
i Allahut qofshin mbi të) kur e ka përfunduar tavafin 
është drejtuar drejt mekamit të Ibrahimit dhe ka lexuar: 
“Vendin ku qëndroi Ibrahimi pranojeni për vendfaljeje!” (E1 
Bekare: 125) dhe i ka falur dy rekate, e mekami ishte mes 
tij dhe Qabesë. Në rekatin e parë ka lexuar fatihan dhe 
“Thuaj: “0 ju jobesimtarë!” (E1 Kafirun: 1) ndërsa në 
rekatin e dytë: Fatihan dhe “Thuaj: Ai, Allahu është Një!” 
(E1 Ihlas: 1) 

* Gabimin që e bëjnë disa njerëz është mendimi i tyre 

se duhet patjetër të falen këto dy rekate afër mekamit, 
kështu që grumbullohen dhe i shqetësojnë ata që bëjnë 
tavafin në ditët e haxhit, si dhe e pengojnë ecjen normale 
të tavafit; e ky mendim është i gabuar. Dy rekatet pas 
tavafit mund të falen në çdo pjesë të xhamisë dhe ka 
mundësi që mekami të jetë mes tij dhe Qabesë edhe nëse 
është larg prej tij, kështu që mund të falet në brendësi të 
xhamisë, apo në korridore të saj duke shpëtuar veten dhe 
të tjerët nga shqetësimi dhe me këtë arrin të falë namazin 
me përulje dhe qetësi. 

Kishte me qenë mirë sikur përgjegjësit e Xhamisë së 
Shenjtë të pengonin ata që i shqetësojnë njerëzit që bëjnë 

tavaf pas mekamit dhe afër tij dhe t'ua sqaronin se kjo 
nuk është prej kushteve të dy rekateve pas tavafit. 

* Gjithashtu prej gabimeve që bëhen është se disa që 
falen pas mekamit, falin rekate të shumta pa ndonjë 
shkak, me gjithë nevojën e njerëzve të cilët e kanë 
përfunduar tavafin për vendin e tyre. 

* Prej gabimeve është se disa kur i kryejnë dy rekatet 
pas tavafit, udhëheqësi i tyre ndalet me ta dhe luten me 
zë të lartë e kësisoj ju pengojnë atyre që falin namaz dhe 
ua cenojnë të drejtat, ndërsa Allahu i lartësuar thotë: 
“Luteni Zotin tuaj të përulur e në heshtje, pse Ai nuk i do 
ata që e teprojnë. ” (E1 Araf: 55) 

Ngjitja mbi Safa dhe Merve, duaja mbi to, saji (vrapimi 
i lehtë) mes dy shenjave dhe gabimet në këtë 

Është vërtetuar se Pejgamberi (lavdërimi dhe shpëtimi 
i Allahut qofshin mbi të) kur u afrua afër Safasë lexoi 
ajetin: '"'Safa" dhe "Merve" janë nga shenjat (për adhurim) e 
Allahut” (E1 Bekare: 158) pastaj u ngjit mbi të gjersa e pa 
Qabenë, u kthye kah kibla, i ngriti duart dhe ka filluar ta 
falënderoj Allahun, t'i lutej me atë që e donte dhe ta 
njësonte Allahun e madhëronte Atë si dhe thoshte: “La 
ilahe il-lAllahu vahdehu la sherike leh, lehul Mulku ve lehul 
Hamdu ve huve ala kul-li shej’in Kadir. La ilahe il-lAUahu 
vahdehu, enxheze va’dehu, ve nasare abdehu, ve hezemel 
ahzabe vahdehu.” (Nuk ka zot që meriton adhurimin pos 
AUahut, i Cili është i pashoq. Vetëm atij i takon sundimi 
dhe falënderimi dheAi ka fuqi mbi çdo gjë. Nuk ka zot tjetër 
që meriton adhurimin pos AUahut që është i vetëm. Ai e 
përmbushi premtimin e Tij, e bëri triumfues rohin e Tij dhe i 
Vetëm i mundi grupacionet. ” Kësisoj ka thënë tre herë dhe 
është lutur mes tyre, pastaj ka zbritur, e kur ka arritur në 
mes të luginës - e që tash është mes dy shenjave të 
gjelbra - ka vrapuar gjersa i ka kaluar e pastaj ka ecur 
deri në Merva dhe mbi Merva ka vepruar atë që e veproi 
mbi Safa. 

* Gabimin që e bëjnë disa njerëz te Sa'ji është se kur të 
ngjitën mbi Safa dhe Merve drejtohen nga kibleja, marrin 
tekbir tre herë duke i ngritur duart dhe bëjnë me shenjë 

sikurse që veprojnë në namaz, e pastaj zbresin. E kjo 
është në kundërshtim me atë që vepronte Pejgamberi 
(lavdërimi dhe shpëtimi i Allahut qofshin mbi të) 
Prandaj, ose ta praktikojnë synetin ashtu si është 
transmetuar, nëse ju lehtësohet, ose ta lënë atë por, të 
mos shpikin ndonjë vepër që nuk e ka vepruar 
Pejgamberi (lavdërimi dhe shpëtimi i Allahut qofshin 
mbi të). 

* Prej gabimeve që bëjnë disa haxhilerë është se ata 
vrapojnë mes Safasë dhe Mervas gjatë gjithë ecjes mes 
Safasë dhe Mervas, e kjo është në kundërshtim me 
synetin. Sa'ji me vrapim të lehtë kryhet mes dy shenjave, 
ndërsa ecet në pjesën e mbetur të tij. Në të shumtën e 
rasteve që ndodh ky gabim ose ndodh për shkak të 
injorancës së atij që e vepron apo nga dëshira e shumë 
njerëzve për t'u ngutur dhe për ta kryer sa më shpejt 
sajin, e nga Allahu kërkojmë ndihmë. 

Qëndrimi në Arafat dhe gabimet që ndodhin në të 

Është vërtetuar se Pejgamberi (lavdërimi dhe shpëtimi 
i Allahut qofshin mbi të) ka qëndruar ditën e Arafatit në 
Nemire gjersa ka anuar dielli prej Zenitit, pastaj ka hipur 
mbi devenë e tij dhe më vonë ka zbritur dhe ka falur 
drekën dhe ikindinë duke i bashkuar në kohën e drekës, 
me një ezan dhe dy ikamete. Pastaj ka hipur në devenë e 
tij gjersa ka arritur në Arafat, në një pjesë të tij. Aty ka 
qëndruar në këmbë dhe ka thënë: “Unë jam ndalur këtu 
por, Arafati i tëri është vendqëndrim.” 8 Ai vazhdoi të 
qëndronte në këmbë i kthyer drejt kibles dhe me duar të 
ngritura duke e përmendur Allahun dhe lutur Atë gjersa 
ka perënduar dielli dhe u fsheh disku i tij, e më pas u nis 
për në Muzdelife. 

- Gabimet të cilat i bëjnë disa haxhilerë: 

1. Disa haxhilerë zbresin jashtë kufijve të Arafatit 
dhe mbesin në vendqëndrimet e tyre gjersa të perëndon 
dielli, e pastaj nisen prej Arafatit për në Muzdelife, 
realisht pa qëndruar në Arafat. Ky është gabim i madh 
që si pasojë e humb haxhin, ngase qëndrimi në Arafat 
është shtyllë e haxhit, e që pa të haxhi nuk është i saktë. 


K Transmeton Muslimi në kaptinën e Haxhit me nr: 1218 

Ai që nuk qëndron në Arafat në kohën e përcaktuar 
për qëndrim në të, atëherë nuk ka haxh për shkak të 
fjalës së Pejgamberit (lavdërimi dhe shpëtimi i Allahut 
qofshin mbi të): “Haxhi është (qëndrimi në) Arafat. Ai që 
vjen në Arafat në natën e Muzdelifes para se të del dielli, 
veçse e ka arritur qëndrimin në Arafat. ,K> Këtë gabim 
trashanik e shkakton mashtrimi i njerëzve me njëri 
tjetrin; ngase disa prej tyre zbresin para se të arrij në 
Arafat dhe nuk hulumton për shenjat që precizojnë 
kufijtë e tij; Kësisoj njeriu ia humb vetes haxhin dhe 
mashtron të tjerët. 

Kishte me qenë shumë mirë sikur organet kompetente 
të haxhit t'u shpallin njerëzve përmes një mjeti që i 
informon të gjithë, në gjuhë të ndryshme, dhe të 
sigurohen që përgjegjësit për haxhin ua tërheqin vërejtjen 
haxhilerëve, ashtu që njerëzit të jenë syçelë për 
adhurimet e tyre dhe ta kryejnë haxhin e tyre në 
mënyrën më të mirë dhe të pranuar. 

2. Disa haxhilerë nisen prej Arafatit para se të 
perëndoj dielli e kjo është e ndaluar (haram) për shkak se 
bie ndesh me synetin e Pejgamberit (lavdërimi dhe 
shpëtimi i Allahut qofshin mbi të) i cili kishte qëndruar 

9 E transmeton Ebu Davudi në kaptinën e riteve të Etaxhitme nr: 
1949, Tirmidhiu në kaptinën e Etaxhit me nr: 889, Nesaiu në 
kaptinën e riteve të haxhit me nr: 3044 dhe Ibn Maxheh në 
kaptinën e riteve të Etaxhit me nr: 3015. 

gjersa ka perënduar dielli dhe është fshehur disku i tij. 
Gjithashtu largimi prej Arafatit para se të perëndoj dielli 
është prej veprave të kohës së injorancës. 

3. Disa të tjerë drejtohen drejt kodrës, kodrës së 
Arafatit gjatë lutjes edhe pse kibleja është mbrapa 
shpinave të tyre apo në të djathtë e të majtë të tyre, e kjo 
është në kundërshtim me synetin. Synet është të 
drejtohemi drejt kibles, sikurse që ka vepruar Pejgamberi 
(lavdërimi dhe shpëtimi i Allahut qofshin mbi të) 

Hedhja e gurëve dhe gabimet në këtë 


Është vërtetuar se Pejgamberi (lavdërimi dhe shpëtimi 
i Allahut qofshin mbi të) ka gjuajtur Xhemretul Akabe e 
që është xhemreja më e largët por, që është më afër 
Mekës, me shtatë guralecë në paraditen e ditës së 
Bajramit dhe merre tekbir pas hedhjes së çdo guraleci. 
Çdo guralec prej tyre është sikurse gurët e vegjël që 
përdoren për 'hadhf 10 apo pak më të mëdha se kokrra e 
humusit 11 . Në sunenin e Nesaiut transmetohet nga Fadl 
b. Abbasi (Allahu qoftë i kënaqur me të dy) - se ai ishte 
hipur mbrapa Pejgamberit (lavdërimi dhe shpëtimi i 
Allahut qofshin mbi të) nga Muzdelife deri në Mina- e ai 
ka thënë: "Ka zbritur - d.m.th. Pejgamberi (lavdërimi 
dhe shpëtimi i Allahut qofshin mbi të) - në luginën e 
Muhassirit dhe ka thënë: “Mblidhni guralecë që hedhen si 
‘hadhf, me të cilët gjuhen xhemret.” dhe ka shtuar: 
Pejgamberi (lavdërimi dhe shpëtimi i Allahut qofshin 
mbi të) ka aluduar me dorën e tij, sikurse njeriu kur 
gjuan guralecë (që i ka vendosur mes gishtit të madh dhe 
atij tregues). 


10 ‘Hadhf: d.m.th gjuajtja e gurëve të vegjël me majat e 
gishtërinjve. Për qëllim është të tregohet se janë guralecë. [Marrë 
nga: ‘Lisanul Arab’ te folja: hadhefe - sh.p.] 

Bimë e njohur në vendet e Shamit ku kokrrat e saj hahen të 
thata dhe të pjekura. 

Në Musnedin e Imam Ahmedit transmetohet nga Ibn 
Abasi 12 (Allahu qoftë i kënaqur me të dy) i cili ka thënë: I 
Dërguari i Allahut (lavdërimi dhe shpëtimi i Allahut 
qofshin mbi të) më ka thënë në mëngjesin e Akabes , 
gjersa ishte hipur mbi devenë e tij: “Mblidh disa guralecë 
për mua” Ia mblodha atij disa guralecë që ishin të 
madhësisë së guralecëve të 'hadhfit', e ai i vendosi në 
dorën e tij dhe tha: “Përdorni guralecë të ngjashëm me 
këta”, e përsëriti dy herë dhe e ngriti dorën e tij, pastaj 
tha: “Largojuni ekstremizmit, ngase në të vërtetë ata para 
jush u shkatërruan për shkak të ekstremizmit nëfe. ” 

Umu Sulejman b. Amr b. E1 As (Allahu qoftë i 
kënaqur me të) ka thënë: E kam parë të Dërguarin e 
Allahut duke e gjuajtur Xhemretul Akabe nga brendësia 
e luginës ditën e Bajramit dhe ai thoshte: “O ju njerëz! 
Mos e vritni njëri tjetrin! Nëse e gjuani xhemren, atëherë 
gjuani atë me guralecë të madhësisë atzre qëpërdoren për 
‘hadhf. ” 13 

Në sahihun e Buhariut transmetohet nga Ibn Umeri 
(Allahu qoftë i kënaqur me të dytë) se: “Ai e gjuante 
xhemren e poshtme me shtatë guralecë dhe merrte tekbir pas 
çdo guraleci të gjuajtur, pastaj ecte para gjersa largohej nga 
turma dhe qëndronte gjatë i drejtuar nga kibleja, i ngrinte 

12 Jahja ka thënë: se Avfi nuk është i sigurt a e ka thënë këtë 
Abdullah b. Abbasi apo Fadl b. Abbasi. 

13 Transmeton Ahmedi. 

duart dhe lutej. Pastaj e gjuante xhemren e mesme dhe merrte 
anën e majtë gjersa lirohej nga turma dhe qëndronte gjatë i 
drejtuar nga kibleja, i ngrinte duart dhe lutej. Pastaj e gjuante 
xhemretul akabe nga brendësia e luginës por, nuk qëndronte 
tek ajo dhe largohej. Ai thoshte se kështu e kam parë të 
Dërguarin e Allahut duke vepruar ." 

Ahmedi dhe Ebu Davudi transmetojnë nga Aisheja 
(Allahu qoftë i kënaqur me të) se Pejgamberi (lavdërimi 
dhe shpëtimi i Allahut qofshin mbi të) ka thënë: “Në të 
vërtetë Tavafi rreth Qabesë, Sa’ji mes Safiasë dhe Mervas si 
dhe gjuajtja e gurëve janë ligjësuar për ta përmendur 
Allahun. ” 


- Gabimet të cilat i bëjnë disa haxhilerë janë: 

1. Bindja e tyre se patjetër gurët duhet t'i marrin nga 
Muzdelife. Ata e lodhin veten e tyre duke i mbledhur ato 
natën dhe duke i marrë me vete në ditët e Minas, sa që 
ndonjëri nga ata nëse i humbin gurët e tij pikëllohet me 
një pikëllim të madh dhe kërkon nga shokët e tij që t'i 
dhurojnë atë që ju ka tepruar nga gurët e Muzdelifes ... 

Prej asaj që sqaruam më herët u bë e ditur se kjo vepër 
nuk ka bazë në traditën e Pejgamberit (lavdërimi dhe 
shpëtimi i Allahut qofshin mbi të) dhe se ai e kishte 
urdhëruar Ibn Abasin (Allahu qoftë i kënaqur me të 
dytë) që t'ia mblidhte guralecët ndërsa ai qëndronte në 

devenë e tij. Dhe ajo që kuptohet është se ky qëndrim ka 
qenë te xhemreja ngase, nuk është transmetuar se ai ka 
qëndruar diku tjetër pasi që është nisur nga Muzdelife 
më herët, si dhe kjo është koha kur nevojiten, përndryshe 
nuk do ta urdhëronte t'i mblidhte përderisa nuk ka 
nevojë për to dhe nuk ka arsye për t'i bartur. 

2. Bindja e tyre se ata kur gjuajnë gurët e gjuajnë 
shejtanin (djallin), për këtë edhe i emërtojnë si shejtana 
vendet e gjuajtjes dhe thonë: E gjuajtëm shejtanin e madh 
apo të voglin apo e gjuajtëm babanë e shejtanëve, e kanë 
për qëllim gjuajtjen e xhemres së madhe - xhemretul 
akabe. Si dhe shprehje të tjera të ngjashme të cilat nuk 
përkojnë me këto rituale. I sheh gjithashtu se si ata i 
gjuajnë guralecët fuqishëm, me vrull, të shoqëruar me 
britma, fyerje dhe ofendim të këtyre shejtanëve sipas 
tyre. Sa që kemi parë një person se si ngjitej mbi të dhe e 
godiste atë me nalle apo gurë të mëdhenj me nervozizëm 
dhe i emocionuar, edhe pse guralecët që i gjuanin 
njerëzit e godisnin ai e godiste atë më me nervozizëm 
dhe ashpërsi ndërsa njerëzit përreth tij qeshnin, ishte si 
një skenë e një drame komike. Këtë e kemi parë para se të 
ngritëshin urat dhe shtyllat e xhemreve. Tërë kjo është e 
ndërtuar mbi këtë bindje se haxhilerët e gjuajnë 
shejtanin, e për këtë nuk ka bazë të saktë që mund të 
mbështetemi në të. 

Ti tashmë e ke kuptuar urtësinë e ligjësimit të gjuajtjes 
së xhemerateve e që është për ta përmendur Allahun. Për 
këtë Pejgamberi (lavdërimi dhe shpëtimi i Allahut 
qofshin mbi të) merrte tekbir pas çdo guraleci të gjuajtur. 

3. Gjuajtja e xhemerateve me gurë të mëdhenj dhe me 
këpucë (nalle), këpucë (çizme) dhe copë druri. Ky është 
gabim i madh dhe bie ndesh me atë që e ka ligjësuar 
Pejgamberi (lavdërimi dhe shpëtimi i Allahut qofshin 
mbi të) për umetin e tij përmes veprës dhe urdhrit të tij. 

Pejgamberi (lavdërimi dhe shpëtimi i Allahut qofshin 
mbi të) vetë ka gjuajtur me guralecë të madhësisë së 
atyre që përdoren për 'hadhf' dhe ka urdhëruar umetin e 
tij të gjuajnë me guralecë të ngjashëm duke ua ka 
tërhequr vërejtjen nga ekstremizmi në fe. Shkaku i këtij 
gabimi të madh siç u përmend është bindja e tyre se ata e 
gjuajnë shejtanin. 

4. Nisja për xhemerat me ashpërsi dhe vrull, të pa 
përulur ndaj Allahut të lartësuar dhe të pamëshirshëm 
ndaj robërve të Tij. Kështu që me këtë vepër i shqetësojnë 
myslimanët dhe i dëmtojnë ata si dhe ndodh ofendimi 
dhe përleshja, që e shndërron këtë adhurim dhe këtë 
vend në një skenë të ofendimit dhe përleshjes. Me këtë, e 
devijon atë nga urtësia për të cilën është obliguar dhe 
nga tradita së Pejgamberit (lavdërimi dhe shpëtimi i 
Allahut qofshin mbi të). Nga Kudame b. Abdil-lah b. 

Ammar transmetohet se ka thënë: “E kam parë 
Pejgamberin (lavdërimi dhe shpëtimi i AUahut qofshin mbi 
të) ditën e Bajramit se si e gjuante Xhemretul Akabe, i hipur 
mbi një deve me ngjyrë të çelët, dhe njerëzit e as nuk 
goditnin, as nuk largonin dhe as nuk shtynin haxhilerët e 
tjerë. ” 14 

5. Lënia e qëndrimit për dua pas gjuajtjes së xhemres 
së parë dhe të dytë, ditëve të teshrikut. Ti veçse e ke 
kuptuar se Pejgamberi (lavdërimi dhe shpëtimi i Allahut 
qofshin mbi të) qëndronte i drejtuar nga kibleja me një 
qëndrim të gjatë, i ngrinte duart dhe lutej gjatë. Arsyeja 
pse njerëzit e kanë lënë këtë qëndrim është injoranca e 
tyre për synetin apo dëshira e shumë njerëzve për t'u 
ngutur dhe të lirohen prej adhurimit. Sa mirë do të ishte 
sikur haxhiu t'i mësonte dispozitat e haxhit para se ta 
kryente haxhin me qëllim që ta adhuroj Allahun syçelë 
dhe ta realizoj pasimin e Pejgamberit (lavdërimi dhe 
shpëtimi i Allahut qofshin mbi të). Nëse një njeri 
udhëton drejt një vendi do ta shohësh se si pyet për 
rrugën e tij gjersa të arrij atje, pas një dëftimi që i është 
bërë, e si është puna me atë që dëshiron ta ndjekë një 
rrugë që e dërgon te Allahu dhe xheneti i Tij!? A nuk 
është meritore që të pyet për të, para se ta ndjek atë, që të 
arrij gjer te qëllimi?! 


14 


E transmeton Tirmidhiu dhe thotë: Hasen Sahih. 

6. Gjuajtja e të gjithë gurëve përnjëherë: e ky është 
gahim i madh. Dijetarët kanë thënë se nëse i gjuan gurët 
përnjëherë me një grusht kjo nuk i llogaritet vetëm se një 
gurë i vetëm. Është obligim që guralecët t'i gjuajë një nga 
një sikurse që ka vepruar Pejgamberi (lavdërimi dhe 
shpëtimi i Allahut qofshin mbi të). 

7. Përmendja e lutjeve të ndryshme gjatë hedhjes së 
guralecëve e të cilat nuk janë transmetuar nga 
Pejgamberi (lavdërimi dhe shpëtimi i Allahut qofshin 
mbi të), si fjala e tyre: "O Zot na bëj ne të kënaqur me 
Allahun, të hidhëruar në shejtanin" e ndoshta e thotë 
këtë ndërsa e lë tekbirin i cili është transmetuar nga 
Pejgamberi (lavdërimi dhe shpëtimi i Allahut qofshin 
mbi të). Më meritore është të përkufizohemi në atë që 
është transmetuar nga Pejgamberi (lavdërimi dhe 
shpëtimi i Allahut qofshin mbi të) pa shtuar asgjë e as pa 
pakësuar. 

8. Mospërfillja e faktit që gurët duhet t'i gjuajnë vetë 
por, i sheh se si i obligojnë të tjerët të gjuajnë në vend të 
tyre edhe pse kanë mundësi ta bëjnë këtë por, këtë e 
bëjnë që ta kursejnë veten nga mundimi i tollovisë dhe 
vështirësia e veprës. Kjo është në kundërshtim me atë që 
ka urdhëruar Allahu i lartësuar që të kryhet haxhi, ku 
thotë: “E kryeni haxhin dhe umren për hir të AUahut” (E1 

Bekare: 196) Është obligim për atë që ka mundësi të 
gjuaj, që këtë ta bëjë vetë dhe ta përballoj vështirësinë 
dhe lodhjen, ngase haxhi është një lloj i xhihadit që në të 
ka vështirësi dhe mundim. Haxhiu duhet t'ia ketë drojën 
Zotit të tij dhe t'i plotësoj ritet e haxhit të tij ashtu siç ka 
urdhëruar Allahu i lartësuar, sipas mundësisë. 

Tavafi i lamtumirës (E1 Veda') dhe gabimet në të 

Është shënuar te Buhariu dhe Muslimi se Ibn Abasi 
(Allahu qoftë i kënaqur me të dy) ka thënë: “Njerëzit janë 
urdhëruar që riti ifiindit për ta të jetë tavafi rreth Qabes, e 
nga kjo janë amnistuar gratë me menstruacione. ” 

E sipas transmetimit të Muslimit ka thënë: “Njerëzit 
pas haxhit shkonin në çdo anë atëherë, Pejgamberi 
(lavdërimi dhe shpëtimi i Allahut qofshin mbi të) tha: “Mos 
të largohet askush gjersa të mos jetë Qabeja e fimdit që i 
jepet lamtumira (me tavafrreth saj).” 

Ebu Davudi e ka transmetuar me shprehjen: “Gjersa të 
jetë riti i tij ifimdit tavafi rreth Qabesë.” 

Buhariu dhe Muslimi shënojnë hadithin e Umu 
Selemes (Allahu qoftë i kënaqur me të) se ka thënë: ”Iu 
ankova të Dërguarit të AUahut (lavdërimi dhe shpëtimi i 
Allahut qofshin mbi të) se jam e sëmurë, e ai më tha: “Bëje 
tavafin, mbrapa njerëzve, e hipur në deve. ” Pastaj e bëra 
tavafin e i Dërguari i AUahut (lavdërimi dhe shpëtimi i 
AUahut qofshin mbi të) falej pranë Qabesë dhe lexonte: 
“Pasha Turin. Dhe librin e shkruar në rreshta.” (Et Tur: 1- 
2 ), 

Nesai shënon hadithin e saj ku thotë: “0 i Dërguar i 
Allahut, pasha Allahun nuk e kam kryer tavafin e 
daljes(lamtumirës)? E ai më tha: Kur të fiUon falja e 
namazit t’i kryeje tavafin mbi devenë tënde, mbrapa 
njerëzve. ” 

Buhariu shënon transmetimin e Enes b. Malikut 
(Allahu qoftë i kënaqur me të) se: “Pejgamberi (lavdërimi 
dhe shpëtimi i AUahut qofshin mhi të) e ka falur drekën, 
ikindinë, akshamin dhe jacinë e më pas është shtrirë që të 
flejë në Muhasab (vend mes Minasë dhe Mekës), pastaj ka 
hipur në devenë e tij dhe ka bërë tavafmbi të. ” 

Buhariu dhe Muslimi shënojnë transmetimin e Aishes 
(Allahu qoftë i kënaqur me të) se: “Safijes (Allahu qoftë i 
kënaqur me të) i kanë ardhur menstruacionet pas tavafit të 
Ifadas, e Pejgamberi (lavdërimi dhe shpëtimi i AUahut 
qofshin mbi të) tha: A do të na ngujon ajo? Ata i thanë: Ajo 
veçse e ka kryer tavafin e ifadas, atëherë ai tha: “Atëherë, le 
të niset pra? 

Në Muvetta shënohet transmetimi nga Umer b. 
Hattabi (Allahu qoftë i kënaqur me të) se ai ka thënë: 
“Askush prej haxhilerëve të mos niset veçse e ka kryer 
tavafin rreth Qabesë (lamtumirës), ngase rituali i fundit i 
haxhit është tavafi rreth Qabes (lamtumirës).” Gjithashtu 
në të shënon nga Jahja b. Seid se Umeri (Allahu qoftë i 
kënaqur me të) e ka kthyer një njeri nga Merr Edh 
Dhahran e i cili nuk i kishte dhënë lamtumirë Qabesë 
gjersa e kreu këtë. 

- Gabimet të cilat i bëjnë disa haxhilerë: 

1. Zbritja e njerëzve nga Mina, ditën e nisjes, para se t'i 
gjuajnë xhemeratet, ashtu që e kryejnë tavafin 

lamtumirës e pastaj kthehen deri në Mina dhe i gjuajnë 
xhemeratet, e prej aty udhëtojnë për në vendet e tyre. Kjo 
nuk lejohet, ngase është në kundërshtim me urdhrin e 
Pejgamberit (lavdërimi dhe shpëtimi i Allahut qofshin 
mbi të) që vepra e fundit e haxhinjve të jetë tavafi 
lamtumirës. Ngase, ai që i gjuan guralecët pas tavafit 
lamtumirës e ka bërë gjuajtjen e xhemerateve veprën e tij 
të fundit e jo tavafin rreth Qabesë. Gjithashtu, 
Pejgamberi (lavdërimi dhe shpëtimi i Allahut qofshin 
mbi të) nuk e ka bërë tavafin lamtumirës vetëm se pasi i 
ka plotësuar të gjitha ritet e haxhit, dhe ai ka thënë: 
“Merrni nga unë mënyrën e kryerjes së riteve të haxhit. ' ,|5 

Transmetimi nga Umeri (Allahu qoftë i kënaqur me 
të) është i qartë se tavafi lamtumirës është riti i fundit i 
haxhit. Ai që e kryen tavafin lamtumirës e pastaj i gjuan 
guralecët pas tij, tavafi i tij nuk është i vlefshëm për 
shkak të kryerjes së tij jo në kohën e duhur, andaj duhet 
të përsëritet edhe njëherë pas gjuajtjes, e nëse nuk e 
përsërit, atëherë ai llogaritet se nuk e ka kryer. 

2. Qëndrimi i tyre në Mekë pas tavafit lamtumirës dhe 
si pasojë riti i tyre i fundit nuk mbetet tavafi lamtumirës. 


15 E transmeton Muslimi në kaptinën e haxhit me nr: 1297 dhe 
Ebu Davudi në kaptinën e haxhit me nr 1970 me një shprehje 
tjetër. 

E kjo është në kundërshtim me atë që ka urdhëruar 
Pejgamberi (lavdërimi dhe shpëtimi i Allahut qofshin 
mbi të) dhe ia ka sqaruar umetit me veprën e tij. 
Pejgamberi (lavdërimi dhe shpëtimi i Allahut qofshin 
mbi të) ka urdhëruar që të jetë riti i fundit i haxhilerëve 
tavafi lamtumirës dhe ai vet nuk e kishte bërë tavafin 
lamtumirës vetëm se kur ishte nisur, e kësisoj vepruan 
edhe shokët e tij. 

Por, dijetarët e lejuan qëndrimin pas tavafit 
lamtumirës për ndonjë nevojë nëse është 
domosdoshmëri, sikurse nëse thirret ikameti pas tavafit 
lamtumirës dhe ai e fal atë apo sillet një xhenaze dhe ai ia 
fal namazin e xhenazes, apo ka ndonjë nevojë që lidhet 
me udhëtimin e tij si blerja e disa gjësendeve apo pritja e 
shokëve të tij, e të ngjashme me këtë. 

Ai që qëndron pas tavafit të lamtumirës pa ndonjë 
arsye duhet ta përsëris atë. 

3. Dalja e tyre nga xhamia pas tavafit lamtumirës nga 
mbrapa (me fytyrë kah Qabeja) dhe pretendojnë se me 
këtë madhërojnë Qaben! Kjo është në kundërshtim me 
synetin bile është prej bidateve nga të cilat na ka 
tërhequr vërejtjen Pejgamberi (lavdërimi dhe shpëtimi i 
Allahut qofshin mbi të) dhe ka thënë për to: “Çdo bidat 
është humbje.” Bidat do të thotë: çdo gjë që është shpikur 
nga besimet apo adhurimet, e që është në kundërshtim 

me traditën e Pejgamberit (lavdërimi dhe shpëtimi i 
Allahut qofshin mbi të) dhe udhëheqësve të drejtë pas tij. 

A mendon ky i cili del nga Qabeja nga mbrapa se e 
madhëron Qabenë më shumë se Pejgamberi (lavdërimi 
dhe shpëtimi i Allahut qofshin mbi të), apo mendon se 
Pejgamberi (lavdërimi dhe shpëtimi i Allahut qofshin 
mbi të) dhe udhëheqësit e drejtë pas tij nuk e dinin këtë 
formë madhërimi të saj?! 


4. Kthimi i tyre drejt Qabesë, te dera e xhamisë, pas 
përfundimit të tavafit lamtumirës dhe bërja dua aty 
sikurse dëshirojnë t'i japin lamtumirën Qabesë. Edhe kjo 
është prej bidateve sepse, nuk është transmetuar nga 
Pejgamberi (lavdërimi dhe shpëtimi i Allahut qofshin 
mbi të) e as nga udhëheqësit e drejtë pas tij. Çdo gjë që 
përmes saj synohet adhurimi ndaj Allahut e që nuk ka 
ardhur me të sheriati është e kotë dhe e papranuar nga ai 
që e vepron, për shkak të fjalës së Pejgamberit (lavdërimi 
dhe shpëtimi i Allahut qofshin mbi të): “Ai që shpikë në 
këtë çështjen tonë diçka që s’ka të hëjë me të, ajo është e 
refuzuar” 16 d.m.th. nuk i pranohet atij që e vepron atë. 

Ai që i beson Allahut dhe të Dërguarit të Tij duhet që 
gjatë adhurimit të tij ta pasoj Pejgamberin (lavdërimi dhe 
shpëtimi i Allahut qofshin mbi të) që të arrij me këtë 


16 


Buhariu me nr. 2697 dhe Muslimi me nr: 1718 

dashurinë dhe faljen e Allahut, sikurse që thotë Allahu i 
lartësuar: “Thuaj: "Nëse e doni Allahun, atëherë ejani pas 
meje që AU-llahu tju dojë, tju falë mëkatet tuaja, se AU- 
Uahu është që fal shumë, mëshiron shumë. ” (Ali Imran: 31) 
E pasimi i Pejgamberit (lavdërimi dhe shpëtimi i 
Allahut qofshin mbi të) sikurse që vlen për veprat e tij 
vlen edhe për ato që i ka lënë ai. Kështu që, nëse ekziston 
shkaku për ta vepruar në kohën e tij dhe ai nuk e ka 
vepruar, atëherë kjo është argument se prej synetit dhe 
fesë është mosveprimi i tij dhe nuk lejohet që njeriu ta 
shpikë edhe nëse i pëlqen atij dhe i përshtatet me epshin 
e tij, Allahu i lartësuar ka thënë: “E sikur të përputhej e 
vërteta me dëshirat e tyre, do të shkatërroheshin qiejt e 
toka dhe çdo gjë që gjendet në to. ” (E1 Muminun: 71) dhe 
Pejgamberi (lavdërimi dhe shpëtimi i Allahut qofshin 
mbi të) ka thënë: “Nuk beson askush prej juve përderisa 
epshet e tij të mos ndjekin atë me të cilën jam dërguar. ” 

Është shkruar më 19 Shaban 1398 h. me lapsin e atij që është 
i varfer për Zotin e tij: Muhamed Salih E1 Uthejmin, Allahu e 
faltë atë, prindërit e tij dhe muslimanët. 




